Κουρέψτε τον πλούτο και όχι τις καταθέσεις του κόσμου 




Η κυβέρνηση Αναστασιάδη κήρυξε τον πόλεμο στους ερναζόμενους. Το κούρεμα των 
αποταμιεύσεων δεν αφορά μόνο τους μεγαλοκαταθέτες αλλά αφορά και κάθε μικρό 
νοικοκυριό καθώς και τα ταμεία προνοίας και συντάξεων πολλών δεκάδων χιλιάδων 
εργαζομένων. Αυτά τα νέα μέτρα λιτότητας προστίθενται στις περικοπές μισθών και 
συντάξεων στον δημόσιο και ιδιωτικό τομέα που ήδη εφαρμόστηκαν τους τελευταίους 
μήνες και στις άλλες περικοπές και άδικες φορολογίες που περιλαμβάνονται στο 
μνημόνιο. 

Όλα αυτά τα μέτρα δεν πρόκειται να διασώσουντις χρεοκοπημένες ιδιωτικές τράπεζες. 
Αποτελούν απλώς τον πρόλογο μιας ακόμα σφοδρότερης επίθεσης που φορτώνει το 
κόστος της κρίσης στην κοινωνία και τα λαϊκά στρώματα. Η ανεργία που ήδη έχει 
ξεπεράσει κάθε προηγούμενο θα αυξηθεί ραγδαία και η οικονομία θα βυθιστεί σε ένα 
φαύλο κύκλο ύφεσης. Οι τροχιοδρομημένες ιδιωτικοποιήσεις κερδοφόρων 
ημικρατικών οργανισμών θα αφαιρέσουν μεσοπρόθεσμα έσοδα από το κράτος και θα 
διογκώσουν το δημόσιο χρέος αντί να το μειώσουν. Ενώ τα επώδυνα αντιλαϊκά μέτρα 
εφαρμόζονται ήδη, ο φόρος της μεγάλης ακίνητης ιδιοκτησίας ακόμη εκκρεμεί και 
υπάρχει ο κίνδυνος και αυτός να πάρει τελικά την μορφή επίθεσης ενάντια στα μεσαία 
και χαμηλά στρώματα. 

Σε αυτή τη κατά μέτωπο επίθεση του πλουτοκρατικού κατεστημένου που εξυπηρετούν 
κυβέρνηση και Τρόικα υπάρχει μόνο μια δυνατή απάντηση: η δημιουργία ενός πλατιού 
μετώπου κοινωνικής αντίστασης. Πρέπει να κινητοποιηθούμε με κάθε τρόπο έτσι ώστε 
να αποτρέψουμε την υιοθέτηση των νέων μέτρων λιτότητας που θα επιχειρήσει να 
νομιμοποιήσει η βουλή. 

Άμεση εθνικοποίηση των ιδιωτικών τραπεζών και δημιουργία μιας ενιαίας κρατικής 
τράπεζας υπό κοινωνικό έλεγχο 

Ριζική φορολογική μεταρρύθμιση για να πληρώσει η πλουτοκρατία την κρίση της 

Το μνημόνιο δεν είναι διάσωση, είναι η καταστροφή της χώρας 

